କଟକ,ଅକ୍ଟୋବର ୨୯ (ଲୋକାଲ ଓ୍ବାୟର) ଗୁରୁତର ରୋଗଯୋଗୁଁ ଜଣେ ଯୁବତୀ ଡାହାଣ ହାତ ହରାଇଥିବା ବେଳେ ଉକ୍ତ ସ୍ଥାନରେ ଏକ କୁତ୍ରିମ ହାତ ଲଗାଇବା ପାଇଁ କଟକ ଶ୍ରୀରାମଚନ୍ଦ୍ର ଭଞ୍ଜ ମେଡିକାଲ କଲେଜ ଓ ହସ୍ପିଟାଲ(ଏସସିବି)ର ପ୍ଲାଷ୍ଟିକ ସର୍ଜରୀ ବିଭାଗ ପଦକ୍ଷେପ ନେଉଥିବା ସୋମବାର ସୂଚନା ଦେଇଛି ।
ହସ୍ପିଟାଲର ପ୍ଲାଷ୍ଟିକ ସର୍ଜରୀ ବିଭାଗର ର ୧୨ ନମ୍ବର ଶଯ୍ୟାରେ ଚିକିତ୍ସିତ ହେଉଥିବା ମିତା ଶବରଙ୍କ ଡାହାଣ ହାତ ଅସ୍ବାଭାବିକ ଭାବେ ବୃଦ୍ଧିପାଇଥିଲା। ଉପାନ୍ତ ରାୟଗଡା ଜିଲ୍ଲା ପଦ୍ମପୁର ପେରୁପାଙ୍ଗ ଗ୍ରାମର ଏହି ଯୁବତୀ ପିଲାଦିନରୁ ମା ଓ ବାପାଙ୍କୁ ହରାଇଥିଲେ । ତାଙ୍କର ଭରଣ ପୋଷଣ ପାଇଁ ବଡ ଭଉଣୀ ସମସ୍ତ ଦାୟିତ୍ୱ ବହନ କରିଥିଲେ ।
ମାତ୍ର ମିତାଙ୍କୁ ସାତ ବର୍ଷ ବୟସ ହୋଇଥିବା ବେଳେ ତାଙ୍କ ଡାହଣ ହାତର ମାଂସ ଦିନକୁ ଦିନ ବଢିବାର ଲାଗିଥିଲା । ମାଂସ ଏପରି ବଢିଲା ଯେ ବାମ ହାତର ଠାରୁ ଡାହାଣ ହାତ ଦୁଇ ଗୁଣ ଅଧିକ ଓଜନ ହୋଇଗଲା ହାତର ଓଜନ ବେକ ଉପରେ ପ୍ରଭାବ ପକାଇଲା । ଏହି ଓଜନିଆ ହାତକୁ ନେଇ ଯାତାୟତ କରିବା ତାଙ୍କ ପାଇଁ ଅସମ୍ଭବ ଥିଲା । ଶେଷରେ ସେ ପାଠ ପଢିବା ଛାଡିଦେଲେ ।
ଖାଇବା ପିଇବା ଓ ଚଲାବୁଲା ଉପରେ ଏହାର ମଧ୍ୟ ପ୍ରଭାବ ପଡିଥିଲା । ଆର୍ଥିକ ଦ୍ରୁଷ୍ଟିରୁ ସ୍ବଚ୍ଛଳ ନ ଥିବାରୁ ତାଙ୍କ ଚିକିତ୍ସା ହୋଇପାରୁ ନଥିଲା। ଗ୍ରାମର କିଛି ସାମାଜିକ କର୍ମୀଙ୍କ ତାଙ୍କୁ ଜିଲ୍ଲା ମୁଖ୍ୟ ଚିକିତ୍ସାଳୟରେ ଭର୍ତ୍ତି କରାଇଥିଲେ । ଏହି ରୋଗର ନିରାକରଣ ପାଇଁ ଜିଲ୍ଲା ମୁଖ୍ୟଚିକିତ୍ସାଳୟରେ ସେପରି ସୁବିଧା ନଥିଲା ।
ଚିକିତ୍ସାଳୟର ସିଡିଏମଓ ତାଙ୍କୁ ବଡ ଡାକ୍ତର ଖାନାକୁ ଚିକିତ୍ସା ପାଇଁ ସ୍ଥାନାନ୍ତରିତ କରିଥିଲେ । ଅଗଷ୍ଟ ମାସରୁ ତାଙ୍କୁ ଏସସିବିର ପ୍ଲାଷ୍ଟିକ ସର୍ଜରୀରେ ଚିକିତ୍ସା ପାଇଁ ଭର୍ତ୍ତି କରାଯାଇଥିଲା । ପ୍ଲାଷ୍ଟିକ ସର୍ଜରୀର ବିଭାଗୀୟ ମୁଖ୍ୟ ପ୍ରଫେସର ଅନ୍ନଦା ପଟ୍ଟନାୟକଙ୍କ ନେତୃତ୍ୱରେ ମିତାଙ୍କ ଚିକିତ୍ସା ପାଇଁ ଏକ ସ୍ୱତନ୍ତ୍ର ଡାକ୍ତରୀ ଦଳ ଗଠନ କରାଯାଇଥିଲା ।
ଏହି ରୋଗଟି କଣ ସେ ସମ୍ପର୍କରେ ଗବେଷଣା ଚାଲିବା ସହ ତାଙ୍କ ଚିକିତ୍ସା ପାଇଁ ହାତରୁ ମାଂସ ସଂଗ୍ରହ କରାଯାଇ ବାୟୋପିସ,ଏଫଏନଏସି, ସିଟି ସ୍କାନ, ଏକ୍ସରେ, ଥାଇରଡ ଆଦି ବିଭିନ୍ନ ପରୀକ୍ଷା କରଯାଇଥିଲା । ପରୀକ୍ଷାରୁ ଜଣା ପଡିଥିଲା ଯେ, ଏହି ରୋଗ ପ୍ଲେକ୍ସିଫର୍ମ ନ୍ୟୁଫାଇବ୍ରୋମା ।
ଏହା ଜଣାପଡିବା ପରେ ଡାହଣ ହାତର ମାଂସ ପିଣ୍ଡୁଳାର କିଛି ଅଂଶ ପ୍ରଥମେ ଅସ୍ତ୍ରପଚାର କରାଯାଇ କଟାଯାଇଥିଲା । ହାତକୁ ରକ୍ଷା କରିବା ପାଇଁ ଡାକ୍ତରୀ ଟିମ ବହୁ ଚେଷ୍ଟା କରିଥିଲେ । ମାତ୍ର ଅପରେସନ ପରେ ହାତ ସଂକ୍ରମିତ ହେବାରୁ ତାଙ୍କର ଅବସ୍ଥା ଗୁରୁତର ହେବାରେ ଲାଗିଥିଲା । ତାଙ୍କ ଜୀବନ ପ୍ରତି ବିପଦ ଥିବାରୁ ଦ୍ୱିତୀୟ ଥର ପାଇଁ ଡାକ୍ତରୀ ଟିମ ଅସ୍ତ୍ରପଚାର କରିଥିଲେ ।
ଏହି ଅସ୍ତ୍ରପଚାରରେ ପ୍ରାୟ ତେର କେଜି ମାଂସ ଥିବା ମିତାଙ୍କ ଡାହଣ ହାତକୁ ସମ୍ପୂର୍ଣ୍ଣ ଭାବେ କାନ୍ଧ ନିକଟରୁ ଅଲଗା କରି ଦିଆଯାଇଛି । ମିତାଙ୍କ ଅବସ୍ଥା ବର୍ତ୍ତମାନ ସ୍ଥିର ରହିଛି । କିଛି ଦିନ ଚିକିତ୍ସାଧିନ ରହିବା ପରେ ତାଙ୍କର କୃତ୍ରିମ ହାତ ଲଗାଯିବ ।
ଏହି କୃତ୍ରିମ ହାତ ସାହାଯ୍ୟରେ ମିତା ସମସ୍ତ କାର୍ଯ୍ୟ କରି ପାରିବେ। ତାଙ୍କୁ ସରକାରୀ ସ୍ତରରେ ସମସ୍ତ ପ୍ରକାର ଚିକିତ୍ସା ଯୋଗାଇ ଦିଆଯାଉଛି ବୋଲି ମେଡିକାଲ କର୍ତ୍ତୃପକ୍ଷ ଲୋକାଲ ଓ୍ବାୟରକୁ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
